Juan Camilo Zúñiga

Juan Camilo Zúñiga Mosquera (lahir 14 Disember 1985) merupakan pemain bola sepak Colombia yang kini bermain untuk kelab Napoli dan pasukan kebangsaan Colombia.

Kerjaya kelab

Atlético Nacional
Kelab pertama Zúñiga dalam kariernya ialah kelab gergasi Colombia, Atlético Nacional. Bersama Nacional, beliau telah menerima tiga gelaran ketika bersama kelab itu selama tujuh musim. Pada jumlahnya, beliau telah membuat 129 kemunculan liga dan menjaringkan 9 gol.

Siena
Zúñiga meninggalkan Atlético Nacional pada musim panas 2008 dan dibeli oleh kelab Itali, Siena. Bayaran perpindahan itu mencecah 3 juta euro. Bersama Siena, beliau telah membuat 28 kemunculan liga dan gagal menjaringkan gol.

Napoli
Pada 9 Julai 2009, Napoli telah menandatangani pemain Colombia itu dari Siena dengan bayaran 8.5 juta euro. Selepas ketibaan Andrea Dossena pada Januari 2010, beliau kehilangan tempat sebagai pertahanan pada musim 2010-11.

Zúñiga menjairngkan gol pertamanya di Serie A pada perlawanan menentang Catania pada 20 Februari 2011. Gol kedua beliau pada 15 Mei 2011 ketika menentang Internazionale pada minit ke-46. Beliau menjaringkan gol ketiga ketika menentang Genoa pada 21 Disember 2011.

Pada lewat Ogos 2013, Zuniga mengalami kecederaan. Seminggu kemudian, beliau disahkan mengalami kecederaan lutut dan terpaksa berehat selama bulan dan dilihat beliau terpaksa dikeluarkan sehingga penghujung musim 2013.

Pada April 2014, selepas 5 bulan berehat, Zuniga akhirnya pulih daripada kecederaan dan meneruskan latihan berama Napoli.

Kerjaya antarabangsa
Zúñiga bermain untuk Colombia pada Piala Dunia B-20 FIFA 2005. Beliau dianugerahkan sebagai pertahanan berbakat oleh Cafu dan Roberto Carlos pada satu persidangan.

Zúñiga memulakan aksi bersama Colombia dalam kempen kelayakan Piala Dunia 2014 dan hanya terlepas dua perlawanan. Satu ketika menentang Venezuela kerana terpaksa menghadiri sambutan hari lahir anaknya dan yang kedua menentang Peru kerana mengalami kecederaan.

Beliau telah dipanggil untuk menyertai skuad Piala Dunia 2014 dan tampil dalam empat daripada lima perlawanan Colombia di kejohanan itu. Pada 4 Julai 2014, ketika perlawanan suku akhir menentang tuan rumah Brazil, Zúñiga telah melompat dan menerjah denga menggunakan kaki kanan ke atas badan belakang Neymar dalam perebutan bola. Neymar dengan sukacita terpaksa berehat sepanjang kejohanan berlangsung dan dikejarkan ke hospital atas kecederaan yang dialaminya. Pemain tuan rumah, Thiago Silva mempertahankan Zuniga dan menyatakan beliau tidak sengaja untuk melakukan kecederaan ke atas penyerang Brazil. Selepas tamat perlawanan, Zuniga menghantar surat atas minat maaf atas kekasaran yang dilakukannya pada seketika tadi. Walaupun Zuniga telah meminta maaf kepada Neymar secarau mum, Intagram dan akaun Twitter beliau telah dipenuhi dengan kritikan oleh penyokong Brazil dan pihak lain.

Gol antarabangsa

Penghargaan

Kelab
Atletico Nacional
Categoría Primera A (3): 2005-I, 2007-I, 2007-II
Napoli
Coppa Italia (2): 2011–12, 2013–14

Catatan

Pautan luar
 Player profile on Napoli's official website

Kelahiran 1985
Orang hidup
Pemain bola sepak Colombia
Pemain Atlético Nacional
Pemain A.C. Siena
Pemain S.S.C. Napoli
Pemain Copa América 2007
Pemain Copa América 2011
Pemain Piala Dunia FIFA 2014